recursal/SuperWikiNEXT-32B huggingface dataset:
**শশী সাংখলা**, (জন্ম ২৮ অক্টোবর ১৯৪৮), ভারতের কথক নৃত্যের জয়পুর ঘরানার নৃত্যবিদ। তিনি তাঁর অগ্রজ, গুরু পণ্ডিত কুন্দন লাল গাঙ্গনী জি-র শিষ্য। ২০০৮ সালে কত্থক নৃত্যে অবদানের জন্য তাঁকে সংগীত নাটক আকাদেমি পুরস্কার ভূষিত করা হয়েছিল।  তিনি জয়পুর কত্থক কেন্দ্রের অধ্যক্ষ ছিলেন। কত্থকের শাস্ত্রীয় শিক্ষাগুলি প্রচার ও বজায় রাখার আন্তরিক ইচ্ছা তাঁকে কত্থকের প্রতি নিবেদিত প্রতিষ্ঠান ''গীতাঞ্জলি সংগীত সমিতি'', গঠনে অনুপ্রাণিত করেছিল।

প্রথম জীবন এবং পটভূমি
---------------------

কত্থক গুরু ডাঃ শশী সাংখলা এমন একজন শিল্পী, যিনি আন্তর্জাতিক স্তরে তাঁর উপস্থিতি জানান দিয়েছেন। রাজস্থানের যোধপুরে তাঁর জন্ম। তাঁর নৃত্য প্রদর্শন কলার বহুমুখী যাত্রা শুরু হয়েছিল পণ্ডিত মূল চাঁদ গোমেতি জি-র মতো জয়পুর ঘরানার বিখ্যাত কত্থক গুরুদের পরিচালনায়। এরপরে পণ্ডিত মোহন লাল মহারাজ জি এবং পরবর্তীকালে পণ্ডিত কুন্দনলাল গাঙ্গনি জির র শিক্ষায় তা আরো সুন্দর হয়ে ওঠে। এরপর বড়োদরার গুরু প্রতিভা পণ্ডিতের অধীনে তিনি ভরতনাট্যমের ক্ষেত্রে তাঁর জ্ঞানকে আরো উন্নত করে তোলেন। কণ্ঠসংগীতে তিনি তালিম পেয়েছিলেন পণ্ডিত ক্ষীরসাগর জি-এর কাছে, পাখোয়াজ বাজানো শিখেছিলেন পণ্ডিত বদ্রিনারায়ণ পারীক জি -এর অধীনে এবং লোক নৃত্য শিখেছিলেন মাস্টার কাসিম জি -এর অধীনে।

পেশা
----

তিনি ১৯ বছর বয়সে শিক্ষক হিসাবে কর্মজীবন শুরু করেছিলেন, যোধপুরের রাষ্ট্রীয় কলা মণ্ডলে। পরে ১৯৭৮ সালে জয়পুর কত্থক কেন্দ্রের কত্থক নৃত্য গুরু হিসাবে তিনি ২৮ বছর দায়িত্ব পালন করেন এবং ২০০৬ সালে অধ্যক্ষ হিসাবে অবসর গ্রহণ করেন। বর্তমানে তিনি জয়পুরের গীতাঞ্জলি মিউজিক সমিতিতে কত্থক প্রশিক্ষণ দিচ্ছেন। তিনি তাঁর নিজের কন্যাসহ অনেক শিশুকে গড়ে তুলেছেন যারা পারফর্মিং শিল্পী ও শিক্ষক হতে পেরেছেন এবং বর্তমানে সারা বিশ্ব জুড়ে বিভিন্ন সংস্থায় কাজ করছেন। তাঁর কিছু পরীক্ষামূলক প্রযোজনা বিশুদ্ধ ধ্রুপদী গায়কীকে কেন্দ্র করে তৈরি হয়েছে, যেমন- ধ্রুপদ, খেয়াল, তারানা, অষ্টপদী ইত্যাদি। অন্যগুলির মধ্যে আছে লোক বিদ্যা এবং ব্যালের মত কিছু নৃত্য, যেমন- পানিহারি, কেসরিয়া বালম, চসার, রাজপুতানি, গঙ্গৌর, ঘুমর, রাধেরাণী, দশাবতার ইত্যাদি।

পুরস্কার এবং সম্মান
-------------------

শশী সাংখলা প্রচুর সম্মাননা লাভ করেছেন। তন্মধ্যে আছে তৎকালীন মুখ্যমন্ত্রী শ্রীমান অশোক গহলোতের হাত থেকে রাজস্থানের সঙ্গীত নাটক একাডেমি (২০০১) এবং ২০০৮ সালে নতুন দিল্লিতে তৎকালীন ভারতের রাষ্ট্রপতিশ্রীমতী প্রতিভা পাতিলের হাত থেকে সঙ্গীত নাটক একাডেমী পুরস্কার।  এ ছাড়াও ২০০৩ সালে, নেদারল্যান্ডসের আন্তঃ সাংস্কৃতিক উন্মুক্ত বিশ্ববিদ্যালয় তাঁকে ডক্টর অব ফিলোসফি ডিগ্রি প্রদান করে। মানব সম্পদ উন্নয়ন মন্ত্রকের শিল্প ও সংস্কৃতি বিভাগ "মান্ড" (রাজস্থানের অর্ধ-শাস্ত্রীয় গানের একটি ধরন) -"কত্থক নৃত্য মে অভিনয় কা এক সশক্ত মাধ্যম" বিষয়ে ফেলোশিপ দিয়েছিল, যেটি জয়পুর ঘরানার "ঠুংরী"র জন্য বিশেষ প্রয়োজনীয় (২০০১-২০০৩)।

আরও দেখুন
---------

* নাচে ভারতীয় মহিলারা

তথ্যসূত্র
---------

1. 1 2  "সংরক্ষণাগারভুক্ত অনুলিপি"। ১৫ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ১ মার্চ ২০২০।
**মোললা জমিদার বাড়ি** ব্রিটিশ ভারতীয় সাম্রাজ্যে নির্মিত জমিদার বাড়ি বা প্রাসাদ যা বর্তমানে বাংলাদেশের রাজশাহী শহরে সিংড়ানাটোর পরিবারের একটি বাড়ি হিসাবে ব্যবহৃত হয়। এটি মুগলদের সিংড়ানাটোরের দরবার হল ( বৈঠক খানা বলে থাকে) হিসেবে ব্যবহার হয়েছে ; যা শেষ পর্যন্ত অনুষ্ঠিত হয় সামেজ উদ্দিন আহমেদ এর দ্বারা। বর্তমানে এখানে জমিদারি আসবাব পত্র, প্রতিকৃতি, মুদ্রাসংক্রান্ত বিদ্যা এবং অন্যান্য ঐতিহাসিক নিবন্ধ রয়েছে। ১৯৪৭ সালে ভারত বিভাজনের সময়, প্রতিবেশী দিঘাপাতিয়া রাজবাড়ি বা উত্তরা গণভবন প্রাসাদ থেকে কর্ম পরিকল্পনা ব্যবহার করে প্রাসাদটি পুনর্নির্মাণ করা হয়।

গ্যাল্যারি
----------

* প্রবেশ দ্বারপ্রবেশ দ্বার
* Bronze armouryBronze armoury

তথ্যসূত্র
---------

1. ↑  "Blood Dynasties: Zemindaris of Bengal - A Chronicle of Bengal's Ruling families: S. R. Kumar Chowdhury, P. K. Singh, M. Ali Ismail: 9783847385080: Amazon.com: Books"। Amazon.com। ২০১২-০৯-১৩। সংগ্রহের তারিখ ২০১৩-০৫-০৫।

বহিঃসংযোগ
---------


উইকিভ্রমণে ***মোললা জমিদার বাড়ি*** সম্পর্কিত ভ্রমণ নির্দেশিকা রয়েছে।

| * দে
* স
নাটোর বিষয়সমূহ |
| --- |
| সাধারণ | 
* রাজশাহী বিভাগ
* চলন বিল

 |
| উপজেলা | 
* Bagatipara
* Baraigram
* Gurudaspur
* Lalpur
* Natore
* Singra

 |
| ঐতিহাসিক স্থান | 
* উত্তরা গণভবন
* নাটোর রাজবাড়ী

 |
| আরো দেখুন | 
* বাংলাদেশের জেলা

 |
| উল্লেখযোগ্য | 
* রাণী ভবানী
* স্যার যদুনাথ সরকার
* বনলতা সেন
* শরৎ কুমার রায়

 |
| পূর্ববর্তী শাসক পরিবার | 
* দীঘাপতিয়া রাজবংশ
* রাজশাহী রাজপরিবার
* পুঠিয়া রাজপরিবার
* সিংড়ানাটোর পরিবার

 |


উইকিমিডিয়া কমন্সে **মোললা জমিদার বাড়ি** সংক্রান্ত মিডিয়া রয়েছে।
**চেন্নাই বাইপাস** একটি পূর্ণ-নিয়ন্ত্রিত এক্সপ্রেসওয়ে যা চেন্নাইয়ের প্রধান চারটি জাতীয় সড়কের সাথে সংযোগ স্থাপন করে। ৩২ কিলোমিটার দীর্ঘ এই সড়কটি পার্বারংলথুরে জাতীয় সড়ক ৪৫ থেকে মাদুরাভয়াল হয়ে মাধাভারামে জাতীয় সড়ক ৫-এর মাধ্যে সংযোগ ঘটায়। এক্সপ্রেসওয়েটি নির্মাণে খরচ ₹৪,০৫০ মিলিয়ন। পরিবহন যানবাহন, শহর দখল করার জন্য  জাতীয় সড়ক উন্নয়ন প্রকল্পের অংশ হিসাবে নির্মিত। এই এক্সপ্রেসওয়ে এনএইচ ৪৫, এনএইচ ৪, এনএইচ ২০৫ এবং এনএইচ ৫ এর সাথে সংযোগ স্থাপন করে। এই এক্সপ্রেসওয়ে এখন চেন্নাই বৃত্তাকার পরিবহন করিডোরের একটি অংশ গঠন করে।

পর্যায়
-------

### পর্যায় ১

প্রথম পর্যায়ে ১৯ কিলোমিটার (১২ মাইল) ছয় লেনের সড়কটি মাদুরভয়লে গ্র্যান্ড সাউথ ট্রাঙ্ক রোড (এনএ ৪৫) থেকে পারুনগ্লাথর পর্যন্ত নিয়ন্ত্রিত বহির্ভুত প্রবেশ পথ চেন্নাই-বেঙ্গালোরের এনএইচ ৪-তে। একটি ৩-টিয়ার ট্রাম্পেট ইন্টারচেঞ্জ এছাড়াও ইরম্বালিয়ুরে সড়কটি শুরুর স্থান নির্মিত হয়েছে। এটি উদ্বোধন করা হয়েছিল এপ্রিল ২০০৮ সালে।

### পর্যায় ২

দ্বিতীয় ধাপে মাদুরভওল'য়ে চেন্নাই-কলকাতা এনএইচ-৫ থেকে মাধবারাম পর্যন্ত ১৩ কিলোমিটার (৮.১ মাইল) বাইপাস প্রসারিত করা হয়েছে এবং এটি চারটি লেনে নির্মাণ করা হয়েছে। এটি ২-ইন্টারচেঞ্জ অন্তর্ভুক্ত মাদুরওয়াল জংশনে একটি ক্লোভার-লেফ গ্রেড বিভাজক এবং মাধোপরাম'য়ে একটি ট্রাম্পেট বিনিময় রয়েছে, যেখানে বাইপাস দ্বিতীয় পর্যায় শেষ হয়।

### উড়াল সড়ক

একটি ৩.২ কিলোমিটার (২.০ মাইল) ছয়টি লেনের উড়াল করিডোর দ্বিতীয় পর্যায়ের অংশ হিসাবে বর্তমানে সঞ্চালিত হচ্ছে। সড়কটি আম্বাত্তুর শিল্প এলাকার মধ্য দিয়ে আগ্রসর হয়েছে। এই উরাল সড়কটি চেন্নাই-জলোপরে রেলওয়ে লাইনটি অতিক্রম করে রোড ওভার ব্রিজ (রোব) দিয়ে শেষ হয়। ₹১,০০০ মিলিয়ন টাকা খরচ করে জুন ২০০৯ সালে এলিভেটেড করিডোরটি সম্পূর্ণ হয়েছে।

ইন্টারচেঞ্জেস
-------------

মূল নিবন্ধসমূহ: মাদুরভভাল জংশন, মাধবরাম জংশন ও ইরম্বালিয়ুর জংশন
* ইরম্বালিয়ুরে আবস্থিত একটি ৩-স্তর বিশিষ্ট বিনিময় (ইন্টারচেঞ্জেস), যা এনএইচ-৪৫ এ সংযুক্ত। এই জায়গা থেকে চেন্নাই বাইপাস শুরু হয়।
* মাদুরভভালয়ে অবস্থিত ক্লোভারলেফ ইন্টারচেঞ্জ। এটি চেন্নাই বন্দর-মাদুরওয়াল এক্সপ্রেসওয়ে এবং প্রস্তাবিত মাদুরওয়াল-শ্রীপেরাম্বুদুর শুকনো বন্দর এক্সপ্রেসওয়েকে সংযুক্ত করারে।
* মাধবরামে অবস্থিত একটি ত্রিমুখী বিনিময় (ইন্টারচেঞ্জেস)।

ছবি
---

* পোরুর ফ্লাইওভার চেন্নাই বাইপাসের প্রথম পর্যায়ের অংশ, যা পোরুর হ্রদ-এর মধ্য দিয়ে প্রবাহিত হয়।পোরুর ফ্লাইওভার চেন্নাই বাইপাসের প্রথম পর্যায়ের অংশ, যা পোরুর হ্রদ-এর মধ্য দিয়ে প্রবাহিত হয়।
* এক্সপ্রেসওয়েটি চেন্নাইয়ের উপকণ্ঠ বা উপনগর এলাকা অতিক্রম করে।এক্সপ্রেসওয়েটি চেন্নাইয়ের উপকণ্ঠ বা উপনগর এলাকা অতিক্রম করে।

তথ্যসূত্র
---------

1. ↑  "PIB Foundation stone for Phase II of Chennai Bypass"। ২৮ সেপ্টেম্বর ২০০৭ তারিখে মূল থেকে আর্কাইভ করা।

প্রবেশদ্বার: সড়ক ভারত
**শশী বাধবা** (ইংরেজি: Shashi Wadhwa, জন্ম: ৩০ জুলাই, ১৯৪৮) একজন ভারতীয় চিকিৎসাবিজ্ঞানী। ২০১২ সালে তিনি নয়াদিল্লীতে অবস্থিত সর্বভারতীয় চিকিৎসা বিজ্ঞান প্রতিষ্ঠানের দেহতত্ত্ব বিভাগের ডিন পদে অধিষ্ঠিত হন। তাঁর মুখ্য গবেষণার বিষয় হচ্ছে বিকাশমূলক স্নায়ুজীববিজ্ঞান, পরিমাণগত রূপবিজ্ঞান ও ইলেকট্রন মাইক্রোস্কোপি। তাঁর গবেষণা বিষয়বস্তু মূলত বিকাশশীল মানব মস্তিষ্ক। ১৯৯০ সালে তিনি শান্তি স্বরূপ ভটনাগর পুরস্কার লাভ করেন।

শিক্ষা
------

শশী বাধবা ১৯৭০ সালে মধ্য প্রদেশের জব্বলপুর মেডিকেল কলেজ থেকে চিকিৎসাবিজ্ঞানে স্নাতক ডিগ্রী লাভ করেছিলেন। তারপর তিনি স্নাতকোত্তর অধ্যয়নের জন্য নয়াদিল্লীর সর্বভারতীয় চিকিৎসাবিজ্ঞান প্রতিষ্ঠানের শারীরতত্ত্ব বিভাগে যোগদান করেছিলেন। এখান থেকেই তিনি এমএস ও পিএইচডি ডিগ্রী অর্জন করেছিলেন।

কর্মজীবন
--------

শশী বাধবা অধ্যাপক হিসাবে অবসর গ্রহণ করার আগে পর্যন্ত সর্বভারতীয় চিকিৎসাবিজ্ঞান প্রতিষ্ঠানের শারীরতত্ত্ব অনুষদের সাথে জড়িত ছিলেন। তিনি ১৯৭২ সালে দিল্লীর সর্বভারতীয় চিকিৎসাবিজ্ঞান প্রতিষ্ঠানের শারীরতত্ত্ব বিভাগে যোগদান করে অবশেষে ২০১২ সালে এই বিভাগের ডিন পদ লাভ করেছিলেন। তিনি ১৯৭২ সাল থেকে এখান থেকে এমএসসি, এমএস ও পিএইচডি, স্নাতক ও স্নাতকোত্তর শিক্ষা এবং প্রশিক্ষণের জন্য জড়িয়ে ছিলেন। তাঁর গবেষণাপত্র ৬৭টি আন্তর্জাতিক ও ৩৭টি রাষ্ট্রীয় পত্রিকায় প্রকাশিত হয়েছে। তদুপরি তিনি ২৭টি গ্রন্থঅধ্যায় ও ১৩টি গ্রন্থ সম্পাদনা বা সহ-সম্পাদনা করেছেন।

গবেষণা
------

তাঁর গবেষণার মুখ্য আগ্রহ হচ্ছে বিকাশমূলক স্নায়ুজীববিজ্ঞান, পরিমাণগত রূপতত্ত্ব ‌ও ইলেক্ট্রন মাইক্রোস্কোপি। তাঁর গবেষণাগার মুখ্যতঃ বিকাশশীল মানব মস্তিষ্কের উপরে মনোনিবেশ করেছে। সেখানে মানব মেরুদণ্ড, দৃশ্যমান পথ, সেরিবেলার নিউক্লিয়াই ও মানব মূত্রাশয়ের স্বায়ত্তশাসনিক অভ্যন্তরীণকরণ অধ্যয়ন করা হচ্ছে। তাঁর গবেষণা রোগ সম্বন্ধীয় সামগ্রী ও প্রাণীর পরীক্ষার সাথে তুলনা করার জন্য ভূমিগত তথ্য প্রদান করার সাথে আণবিক স্তরে এই অঞ্চলের বিকাশে জড়িত প্রক্রিয়াগুলোকে ভালভাবে বুঝতে সহায়তা করেছে।

পুরস্কার ও সম্মাননা
-------------------

রাষ্ট্রীয় চিকিৎসা বিজ্ঞান একাডেমীর নির্বাচিত সভ্য শশী তাঁর কাজের জন্য বহু পুরস্কার ও সম্মান ভূষিত হয়েছেন। তিনি ১৯৯০ সালে বৈজ্ঞানিক গবেষণা পরিষদের শান্তি স্বরূপ ভটনাগর পুরস্কার ও ২০১৩ সালে বিকে বাছওয়াত আজীবন সাফল্য পুরস্কার লাভ করেছিলেন। এছাড়াও তিনি আন্তর্জাতিক মস্তিষ্ক গবেষণা সংগঠন, ইন্ডিয়ান গ্রুপ অফ ইন্টারন্যাশনাল সোসাইটি ফর স্টেরিওলজি, ভারতীয় স্নায়ুবিজ্ঞান একাডেমি, ভারতীয় ইলেক্ট্রন অণুবীক্ষণ সমাজ, দিল্লী অ্যাসোসিয়েশন ফর মর্ফোলজিকেল সাইন্সের আজীবন সদস্য। তিনি ১৯৯৯ সাল থেকে ভারতীয় কর্কট সমাজর সদস্য।

তথ্যসূত্র
---------

1. 1 2 3 4 5  "AIIMS Profile - Shashi Wadhwa"। সংগ্রহের তারিখ ১৬ মার্চ ২০১৪।
2. ↑  "City briefs : Shashi Wadhwa is new dean of AIIMS - Indian Express"। Archive.indianexpress.com। ২০১২-০৫-০৫। সংগ্রহের তারিখ ২০১৪-০৩-১৬।
3. 1 2 3  "Neuro Science Academy Profile - Shashi Wadhwa" (পিডিএফ)। ১৬ মার্চ ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ১৬ মার্চ ২০১৪।
4. ↑  "Fellowship - Search Result"। ias.ac.in। সংগ্রহের তারিখ ২০১৪-০৩-১৬।
5. ↑  "List of Fellows - NAMS" (পিডিএফ)। National Academy of Medical Sciences। ২০১৬। সংগ্রহের তারিখ ১৯ মার্চ ২০১৬।
একই নামের অন্যান্য ব্যক্তির জন্য হাবিবুর রহমান (দ্ব্যর্থতা নিরসন) দেখুন।**মাওলানা হাবিবুর রহমান** (আনু. ১৯৩৫–২৩ সেপ্টেম্বর ২০১০) বাংলাদেশের চুয়াডাঙ্গা জেলার রাজনীতিবিদ, ইসলামি বক্তা ও চুয়াডাঙ্গা-২ আসনের সংসদ সদস্য ছিলেন।

প্রাথমিক জীবন
-------------

হাবিবুর রহমান আনু. ১৯৩৫ সালে ভারতের নদিয়া জেলার চাপড়ায় জন্মগ্রহণ করেন। ১৯৫০ সালে পারিবারিক ভাবে চুয়াডাঙ্গার দামুড়হুদার হোগলডাঙ্গা গ্রামে বসবাস শুরু করেন। তিনি প্রথমে কুমিল্লা কামরাঙ্গীরচর ও পরে ঢাকা আলীয়া মাদরাসা থেকে কামিল পাস করেন।

রাজনৈতিক জীবন
-------------

হাবিবুর রহমান বাংলাদেশ জামায়াতে ইসলামীর কেন্দ্রীয় মজলিশে শূরার সদস্য ছিলেন। তিনি ১৯৬০ সালে ছাত্র সংঘ ও ১৯৬৯ সালে জামায়াতে যোগদান করেন। ১৯৯১ সালের পঞ্চম জাতীয় সংসদ নির্বাচনে তিনি বাংলাদেশ জামায়াতে ইসলামীর প্রার্থী হিসেবে চুয়াডাঙ্গা-২ আসন থেকে সংসদ সদস্য নির্বাচিত হন। ১২ জুন ১৯৯৬ সালের সপ্তম ও ২০০৮ সালের নবম জাতীয় সংসদ নির্বাচনে তিনি জামায়াতের প্রার্থী হিসেবে চুয়াডাঙ্গা-২ আসন থেকে পরাজিত হয়েছিলেন।

যুদ্ধাপরাধ বিতর্ক
-----------------

হাবিবুর রহমান মুক্তিযুদ্ধের সময় চুয়াডাঙ্গার জীবননগরের শান্তি কমিটির সভাপতি ছিলেন ও তার নেতৃত্বে কয়াগ্রামের মুক্তিযোদ্ধা আব্দুর রাজ্জাককে হাসাদহ ক্যাম্পে নিয়ে হত্যা ও পরে তার লাশ গুম করে ফেলা হয় বলে অভিযোগ করা হয়েছিলো। ১ জানুয়ারী ১৯৭২ সালের তাকে দালাল আইনে গ্রেফতার করা হয় ও দালাল আইনে সাজাপ্রাপ্ত ৭৫২ যুদ্ধাপরাধীর সাথে তাকেও সাজা দেয়া হয়েছিলো। জিয়াউর রহমান সরকার দালাল আইন বাতিল করলে অন্যদের সাথে তিনিও ছাড়া পান।

তাছাড়াও ১৯৯১ সালে জাতীয় সংসদে তিনি বিএনপির উপর ক্ষুদ্ধ হয়ে *‘‘কার অছিলায় শিন্নি খাইল্যা.. মোল্লা চিনলা না’’* বলে মন্তব্য করে সারাদেশে আলোচিত হন।

মৃত্যু
------

হাবিবুর রহমান ২৩ সেপ্টেম্বর ২০১০ সালে চুয়াডাঙ্গা জেলার দামুড়হুদা উপজেলার লোকনাথপুরের নিজ বাসভবনে বার্ধ্যক্য জনিত অসুস্থতা কারণে মৃত্যুবরণ করেন।

তথ্যসূত্র
---------

1. 1 2  "৫ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ১৭ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
2. ↑  চুয়াডাঙ্গা, রেজাউল করিম লিটন, জাহিদ বাবু (১৯ নভেম্বর ২০১৮)। "একাদশ জাতীয় সংসদ নিবার্চন চুয়াডাঙ্গা-২, আ'লীগে ৭, বিএনপিতে ২ জন"। *দৈনিক যায়যায়দিন*। ১০ জুলাই ২০২০ তারিখে মূল থেকে আর্কাইভ করা। সংগ্রহের তারিখ ১০ জুলাই ২০২০।
3. 1 2 3 4  সংবাদদাতা, দামুড়হুদা, চুয়াডাঙ্গা (২৫ সেপ্টেম্বর ২০১০)। "মাওলানা হাবিবুর রহমানের দাফন সম্পন্ন"। *দৈনিক সংগ্রাম*। ১০ জুলাই ২০২০ তারিখে মূল থেকে আর্কাইভ করা। সংগ্রহের তারিখ ১০ জুলাই ২০২০।
4. ↑  "১৯৯১ সালে জামায়াত মনোনীত নির্বাচিত এমপি ছিলেন যারা"। *বাংলাদেশ জামায়াতে ইসলামী*। ২০১৯-০৯-০৮ তারিখে মূল থেকে আর্কাইভ করা। সংগ্রহের তারিখ ২০২০-০৭-১০।
5. ↑  "হাবিবুর রহমান, আসন নং: ৮০, চুয়াডাঙ্গা-২, দল: জামায়াতে ইসলামী (দাঁড়িপাল্লা)"। *দৈনিক প্রথম আলো*। সংগ্রহের তারিখ ১০ জুলাই ২০২০।
6. ↑  "মাওলানা হাবিবুর রহমান - চুয়াডাঙ্গার কুখ্যাত রাজাকার"। *সাপ্তাহিক ২০০০*। ২৬ ডিসেম্বর ২০০৮।  `|সংগ্রহের-তারিখ=` এর `|ইউআরএল=` প্রয়োজন (সাহায্য)
7. ↑  রাজীব আহমেদ। *বাংলাদেশের মুক্তিযুদ্ধ চুয়াডাঙ্গা জেলা*। পৃষ্ঠা ৩০০।
8. ↑  এএসএম সামছুল আরেফিন (১৯৯৯)। *রাজাকার ও দালাল অভিযোগে গ্রেফতারদের তালিকা*। বাংলাদেশ: বাংলাদেশ রিসার্চ অ্যান্ড পাবলিকেশন্স। পৃষ্ঠা ৬২।
নুরুজ্জামান নামের অন্যান্য ব্যক্তির জন্য নূরুজ্জামান (দ্ব্যর্থতা নিরসন) দেখুন।

**একেএম নুরুজ্জামান নয়ন** (জন্ম: ২০ জানুয়ারি ১৯৮০; **নুরুজ্জামান** নামে সুপরিচিত) হলেন একজন বাংলাদেশী সাবেক পেশাদার ফুটবল খেলোয়াড় এবং ম্যানেজার। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব বসুন্ধরা কিংসের গোলরক্ষক প্রশিক্ষকের দায়িত্ব পালন করছেন। নয়ন তার খেলোয়াড়ি জীবনের অধিকাংশ সময় মিরপুর চলন্তিকার হয়ে একজন গোলরক্ষক হিসেবে খেলেছেন।

১৯৯৪–৯৫ মৌসুমে, বাংলাদেশী ফুটবল ক্লাব মিরপুরের যুব পর্যায়ের হয়ে খেলার মাধ্যমে নয়ন ফুটবল জগতে প্রবেশ করেছিলেন এবং এই দলের হয়ে খেলার মাধ্যমে তিনি ফুটবল খেলায় বিকশিত হয়েছিলেন। ১৯৯৭–৯৮ মৌসুমে, বাংলাদেশী ক্লাব মিরপুর চলন্তিকার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি ২ মৌসুম অতিবাহিত করেছিলেন। অতঃপর ১৯৯৯–২০০০ মৌসুমে তিনি শেখ জামালে যোগদান করেছিলেন। শেখ জামালে মাত্র ১ মৌসুম অতিবাহিত করার পর তিনি পুনরায় মিরপুর চলন্তিকার সাথে চুক্তি স্বাক্ষর করেছিলেন। পরবর্তীকালে, তিনি শেখ রাসেল এবং ফকিরেরপুলের হয়ে খেলেছিলেন। সর্বশেষ ২০০৭–০৮ মৌসুমে, তিনি ফকিরেরপুল হতে ভিক্টোরিয়ায় যোগদান করেছিলেন; ভিক্টোরিয়ার হয়ে মাত্র ১ মৌসুম খেলার পর তিনি অবসর গ্রহণ করেছিলেন।

২০০২ সালে, নয়ন বাংলাদেশ অনূর্ধ্ব-২০ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন।

খেলোয়াড়ি জীবনের ইতি টানার পর ২০১২ সালে, নয়ন বাংলাদেশের মহিলা গোলরক্ষক প্রশিক্ষকের দায়িত্ব পালন করার পর বাংলাদেশ মহিলা ফুটবল লিগের ক্লাব ঢাকা আবাহনী নারীর ম্যানেজারের দায়িত্ব পালন করার মাধ্যমে ম্যানেজার হিসেবে ফুটবল জগতে অভিষেক করেন; যেখানে তিনি ম্যানেজার হিসেবে মাত্র ১ মৌসুম অতিবাহিত করেছেন। অতঃপর তিনি বেশ কিছু দলের হয়ে গোলরক্ষক প্রশিক্ষকের দায়িত্ব পালন করেছেন।

প্রারম্ভিক জীবন
---------------

একেএম নুরুজ্জামান নয়ন ১৯৮০ সালের ২০শে জানুয়ারি তারিখে বাংলাদেশের নেত্রকোণায় জন্মগ্রহণ করেছেন এবং সেখানেই তার শৈশব অতিবাহিত করেছেন।

তথ্যসূত্র
---------

1. ↑  "Nuruzzaman dreams to work with top Asian clubs - Sports"। *The Daily Observer*। সংগ্রহের তারিখ ২০২১-০১-০৭।
2. ↑  "Kings to begin AFC Cup practice camp"। *Dhaka Tribune*। ২০২০-০৮-১৮। সংগ্রহের তারিখ ২০২১-০১-০৭।
3. ↑  গোলরক্ষক তৈরির কারিগর নয়নের ভাবনা...। *Janakantha*। সংগ্রহের তারিখ ২০২১-০১-০৭।
4. ↑  জাতীয় দলের নতুন গোলরক্ষক কোচ নুরুজ্জামান নয়ন। *Somoy News*। সংগ্রহের তারিখ ২০২১-০১-০৭।
শাহরিসব্জের সুজানি কাপড় যা ১৯ শতকের প্রথমার্ধে গুরুত্বপূর্ণ ভূমিকা পালন করে।
**সবুজ শহর বা শহরিসবজ** (উজবেক: Шаҳрисабз *Shahrisabz*; তাজিক: Шаҳрисабз; ফার্সি: شهر سبز‎‎ shahr-e সাবজ (সবুজ / শ্যামল শহর); রুশ: Шахрисабз) হচ্ছে দক্ষিণ উজবেকিস্তান এর কাশকাদার্য অঞ্চলে অবস্থিত। সমরকন্দ প্রায় কিলোমিটার দক্ষিণ অবস্থিত। ২০১৪ সালে এখানকার জনসংখ্যা ছিলো ১০০,৩০০ জন। এটি ৬২২ মিটার উচ্চতায় অবস্থিত মধ্য এশিয়ার একটি প্রধান শহর। আজকের দিনে স্থানটি ১৪ শতকের বিখ্যাত তুর্ক-মোংল বিজেতা তৈমুর লং জন্মস্থান হিসেবে সুবিখ্যাত।

ইতিহাস
------

পূর্বে এটা কেশ বা কিশ (হৃদয় হরা) নামে পরিচিত ছিলো এবং সম্ভবত প্রাচীন নাউতাকার সাথে চিহ্নিত ছিলো। শহরিসব্জ মধ্য এশিয়ার অন্যতম প্রাচীন শহর। এটা ২৭০০ বছরেরও বেশি আগে প্রতিষ্ঠিত হয়েছে। তবে আনুষ্ঠানিকভাবে এর নাম শহরিসবজ আধুনি যুগে করা হয়েছে।

৬ষ্ঠ থেকে ৪র্থ খ্রিষ্টপূর্বাব্দ পর্যন্ত এটা আখামেনিদ সাম্রাজ্যের অংশ ছিলো।

ঐতিহাসিক সাইট
-------------

আক সারে রাজপ্রাসাদের অংশ
শহরের প্রাচীন অংশে বেশ কিছু চিত্তাকর্ষক তৈমুরি রাজবংশের স্থাপনা দাঁড়িয়ে আছে যা জাতিসংঘ শিক্ষা, বিজ্ঞান ও সংস্কৃতি সংস্থা ইউনেস্কো বিশ্ব ঐতিহ্যবাহী স্থান হিসেবে ঘোষণা করেছে।

চিত্রশালা
---------

* 
* 
* 
* 
* 
* 
* 
* 
* 
* 
* 
* 
* 
* 
*

তথ্যসূত্র
---------

1. ↑  "Статистический буклет «О населении языком цифр»"। ১৪ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ৪ মে ২০১৭।
**লুইজি বার্তোলিনি** (ইতালীয়: *Luigi Bartolini*; ৮ই ফেব্রুয়ারি ১৮৯২ - ১৬ই মে ১৯৬৩) ছিলেন একজন ইতালীয় চিত্রশিল্পী, লেখক ও কবি। জোর্জিও মোরান্দি ও জুসেপ্পে ভিভিয়ানির সাথে তাকে বিংশ শতাব্দীর শ্রেষ্ঠ ইতালীয় খোদাইশিল্পী বলে বিবেচনা করা হয়। তিনি তার রচিত উপন্যাস *লাদ্রি দি বিচিক্লেত্তে*র জন্য সুপরিচিত। এই উপন্যাসের উপর ভিত্তি করে ভিত্তোরিও দে সিকা ইতালীয় নব্যবাস্তববাদী চলচ্চিত্র *লাদ্রি দি বিচিক্লেত্তে* নির্মাণ করেন। তার রচিত ৭০টির বেশি বই প্রকাশিত হয়।

জীবনী
-----

বার্তোলিনি ১৮৯২ সালের ৮ই ফেব্রুয়ারি কুপ্রামন্তানাতে জন্মগ্রহণ করেন। একাদেমিয়া দে রোমাতে প্রশিক্ষিত বার্তোলিনি ১৯১৪ সালে তার প্রথম নকশার কাজ করেন। রেমব্রন্ট, গয়া, তেলিমাকো সিনোরিনি, জোভান্নি ফাত্তুরি এবং ১৮শ শতাব্দীর ইতালীয় খোদাইয়ের কাজ দেখার পর তার শৈলীকে উনিশ শতাব্দীর ইতালীয় প্রকৃতিবাদী রীতির সাথে যোগসূত্র স্থাপন করা হয়। তিনি ১৯২৪ থেকে ১৯৬২ সাল পর্যন্ত ভেনিস বিয়েনাল্লের প্রায় প্রত্যেকটি সংস্করণে একজন খোদাইশিল্পী এবং চিত্রশিল্পী হিসেবে অংশগ্রহণ করতেন। ১৯৪২ সালে খোদাইয়ের জন্য পুরস্কার লাভ করেন। খোদাই কাজের জন্য তিনি ১৯৩২ সালে ফ্লোরেন্সে মোরান্দি ও উমবের্তো বোচ্চোনির সাথে যৌথভাবে পুরস্কার লাভ করেন, এবং ১৯৩৫ সালে রোম কুয়ার্দিন্নেলে এবং ১৯৫০ সালে লুগানোতে পুরস্কার লাভ করেন।

১৯৩৩ সালে তিনি অসিমোতে রাজনৈতিক কারণে গ্রেফতার হন। সেখানে তিনি কয়েক বছর ধরে ফ্যাসিবাদী শাসনব্যবস্থার সঙ্গে বসবাস করেছিলেন এবং তিনি নিজেও ফ্যাসিবাদের সাথে জড়িত ছিলেন। পরে আনকোনা জেলখানায় এক মাস জেল খাটার পর তিনি মন্তেফুস্কোর ছিলেন এবং তারপর মেরানোতে ১৯৩৮ সাল পর্যন্ত বসবাস করেন। তার জীবনীকারদের একজন লুসিয়ানো ত্রোসিওর মতে, একটি "প্রক্রিয়া এবং একটি কারাবাস প্রহসন" অনুযায়ী কারণ "ফ্যাসিবাদ বিরোধী" বার্তলিনি কিছুটা ভিন্ন ছিলেন, কারণ ফ্যাসিস্ট বিরোধীদের কারাগারে সন্তান ধারণ ক্ষমতা কমিয়ে দেয়া ও নিশ্চুপ করে দেয়া হয়েছিল।

তথ্যসূত্র
---------

1. ↑  "THE BICYCLE THIEVES by Luigi Bartolini"। *Kirkus Reviews*। সংগ্রহের তারিখ ২৭ মার্চ ২০১৮।

বহিঃসংযোগ
---------

* ইন্টারনেট মুভি ডেটাবেজে লুইজি বার্তোলিনি (ইংরেজি)
* ক্রাইটেরিওন.কমে লুইজি বার্তোলিনি

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* স্পেন
* ফ্রান্স (উপাত্ত)
* কাতালুনিয়া
* জার্মানি
* ইতালি
* ইসরায়েল
* মার্কিন যুক্তরাষ্ট্র
* চেক প্রজাতন্ত্র
* অস্ট্রেলিয়া
* গ্রিস
* নেদারল্যান্ডস
* ভ্যাটিকান

 |
| শিল্প গবেষণা প্রতিষ্ঠান | 
* আরকেডি আর্টিস্টস (নেদারল্যান্ডস)
* শিল্পীর নাম (গেটি)

 |
| জীবনীমূলক অভিধান | 
* জার্মানি

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি
* সোশ্যাল নেটওয়ার্ক অ্যান্ড আর্কাইভাল কনটেক্সট
* সুডক (ফ্রান্স)
	+ ১
* ট্রোভ (অস্ট্রেলিয়া)
	+ ১

 |
**হাবিবা বিনতে জাহাশ** (আরবি: حبيبة بنت جحش‎‎) মুহাম্মাদের একজন মহিলা সাহাবি ছিলেন।

জীবনী
-----

তার পিতা জাহাশ ইবনে রিয়াব, আসাদ ইবনে খুজাইমা গোত্রভুক্ত একজন অভিবাসী ছিলেন যিনি হারব ইবনে উমাইয়ার সুরক্ষায় মক্কায় বসতি স্থাপন করেন। তার মা ছিলেন উমামা বিনতে আব্দুল মুত্তালিব, যিনি কুরাইশ গোত্রের হাশিম বংশের সদস্য এবং মুহাম্মাদের বাবার বোন। তাই হাবিবা এবং তার পাঁচ ভাইবোন ছিলেন মুহাম্মাদের প্রথম চাচাত ভাইবোন।

হাবিবা শুরুতেই ইসলাম ধর্মে ধর্মান্তরিত হন। তিনি আবদুর রহমান বিন আউফকে বিয়ে করেন, কিন্তু তারা নিঃসন্তান ছিলেন। হাবিবার ভাই আবদুল্লাহর সাথে যারা হিজরতে মদিনায় গিয়েছিলেন, তাদের মধ্যে অন্যতম ছিলেন হাবিবা।

হাবিবা স্ত্রীরোগ সংক্রান্ত ব্যাধিতে ভুগছিলেন এবং সাত বছর ধরে তার ক্রমাগত রক্তক্ষরণ হয়েছিল। কীভাবে আচরগতভাবে শুদ্ধ হওয়া যায় সেই সম্পর্কে তিনি মুহাম্মাদের সাথে পরামর্শ করেন এবং মুহাম্মাদ তাকে উপদেশ দিয়েছিলেন যে: "এটি একটি শিরা। এটি কোনো ঋতুস্রাব নয়। যখন আপনার ঋতুস্রাব আপনাকে আটকে রাখবে, সেই সমান (নামাজ থেকে) সময়ে (দীর্ঘ সময় পর্যন্ত) আপনি নিজেকে দূরে রাখবেন। এরপর, নিজে গোসল করবেন এবং নামাজ পড়বেন।" হাবিবা তার বোন জয়নবের (মুহাম্মাদের স্ত্রী) বাড়িতে যান এবং জয়নাবের গোসল করার পাত্রে "লাল রক্ত পানিতে বেড়িয়ে না আসা পর্যন্ত" গোসল করেন এবং গোসলের পাত্রটি ছিল "রক্তে ভরা"। হাদিস বর্ণনাকারীরা বিশ্বাস করেন যে, মুহাম্মাদ আসলে বলতে চেয়েছিলেন যে হাবিবাকে অন্যান্য মহিলাদের মতোই মাসে একবার গোসল করতে হবে। যাইহোক, এরপর হাবিবা স্বেচ্ছায় দৈনিক পাঁচবার (দৃশ্যত) প্রতিটি নামাজের আগে গোসল করতেন।

৬২৮ খ্রিষ্টাব্দে মুহাম্মাদ হাবিবাকে খায়বারের রাজস্ব থেকে ৩০ ওয়াস্ক খেজুর এবং শস্য প্রদান করেন।

টীকা
----

কিছুক্ষেত্রে, হাবিবা "উম্মে হাবিব" নামেও পরিচিত ছিলেন: উভয়কেই হাবিব (অর্থাৎ "প্রিয়") নামক স্ত্রীলিঙ্গ রূপে বিচার করা হয়। মেসোপটেমিয়ার ইতিহাসবিদ মোহাম্মদ ইবনে সাদ এমন একটি ঐতিহ্যের কথা উল্লেখ করেছিলেন, যেখানে হাবিবা এবং তার বোন হামনার মধ্যে বিভ্রান্তির সৃষ্টি হয়েছিল, অর্থাৎ এটি বিশ্বাস করা হয়ছিল যে, উম্মে হাবিব হামনার কুনিয়া ছিলেন। ইবনে সাদ দাবি করেন যে, এটি এমন নয়: তারা দুজন আলাদা মানুষ ছিলেন।

তথ্যসূত্র
---------

1. ↑  Muhammad ibn Saad, *Tabaqat* vol. 8. Translated by Bewley, A. (1995). *The Women of Madina*, পৃষ্ঠা ৩৩. London: Ta-Ha Publishers.
2. ↑  মুসলিম ৩:৬৫৫; মুসলিম ৩:৬৫৯.
3. ↑  Bewley/Saad পৃষ্ঠা ১৭১.
4. ↑  Muhammad ibn Ishaq, *Sirat Rasul Allah*. Translated by Guillaume, A. (1955). *The Life of Muhammad*, পৃষ্ঠা ২১৫. অক্সফোর্ড: অক্সফোর্ড বিশ্ববিদ্যালয় ছাপাখানা
5. ↑  Bewley/Saad পৃষ্ঠা ১৭১.
6. ↑  মুসলিম ৩:৬৫৯.
7. ↑  Bewley/Saad পৃষ্ঠা ১৭১; মুসলিম ৩:৬৫৫; মুসলিম ৩:৬৫৮; Abu Dawud 1:305.
8. ↑  মুসলিম ৩:৬৫৫; মুসলিম ৩:৬৫৬.
9. ↑  মুসলিম ৩:৬৫৮.
10. ↑  মুসলিম ৩:৬৫৪.
11. ↑  Bewley/Saad পৃষ্ঠা ১৭১; Bukhari 1:6:324.
12. ↑  Guillaume/Ishaq পৃষ্ঠা ৫২৩.
13. ↑  Bewley/Saad vol. 8 পৃষ্ঠা ১৭১.
সুবেদার **সুরিন্দর সিং**, এসি ছিলেন শিখ রেজিমেন্টের তৃতীয় ব্যাটালিয়ন সহ ভারতীয় সেনা জুনিয়র কমিশনার অফিসার (জেসিও)।  তিনি মরণোত্তর ভাবে ভারতের সর্বোচ্চ শান্তিকালীন বীরত্বের পুরস্কার অশোক চক্রকে ভূষিত করেছিলেন ।

সামরিক ক্যারিয়ার
-----------------

সুবেদার সুরিন্দর সিং ছিলেন ভারতীয় সেনাবাহিনীর শিখ রেজিমেন্টের সৈনিক। ২০০২ সালে তিনি শিখ রেজিমেন্টের তৃতীয় ব্যাটালিয়নে কর্মরত ছিলেন।

২০০২ সালের ৩ মার্চ তিনি জম্মু ও কাশ্মীরের রাজৌরী সেক্টরে নিয়ন্ত্রণ রেখার কাছে এককভাবে চার সন্ত্রাসীকে হত্যা করেছিলেন।  নিয়ন্ত্রণ লাইন থেকে কয়েক মিটার দূরে থাকা অবস্থায় সিং তাদের মধ্যে একজনকে হত্যা করেছিলেন। এতে সন্ত্রাসীরা জঙ্গলে ছড়িয়ে পড়ে এবং সিং তাদের ওপর অনুসন্ধান চালান। যেখান থেকে সন্ত্রাসীরা সৈন্যদের উপর গুলি চালাচ্ছিল, তিনি সেদিকে একটি বোল্ডারের দিকে এগিয়ে গেলেন । তিনি আরও একজন সন্ত্রাসীকে গুলি করে হত্যা করেছিলেন যা তাঁর উপর ঝাঁপিয়ে পড়েছিল। সন্ত্রাসী পাশের একটি বাড়িতে লুকিয়েছিল, তবে সিং ঘরের ছাদে উঠে গ্রেনেড দিয়ে উড়িয়ে দিয়েছিলেন। এরপরে গুলি চালানোর সময় সন্ত্রাসী সিং এর কাছে একটি গ্রেনেড নিক্ষেপ করে, সেখান থেকে তাঁকে স্প্লিন্টারে আঘাত লাগে। তাঁর আহত অবস্থায় অবিস্মরণীয় সিং আরও দু'জন সন্ত্রাসীকে হত্যা করেছিলেন। পরে জায়গা থেকে সরিয়ে নেওয়ার সময় সিং তার চোটে শহীদ হয়ে যান। তাঁর দল আরও দু'জন সন্ত্রাসীকে হত্যা করে।

অশোক চক্র পুরস্কার প্রাপ্ত
--------------------------

তাঁর বীরত্বের জন্য সিংকে মরণোত্তর ভাবে ভারতে সর্বোচ্চ শান্তিকালীন বীরত্বের পুরস্কার অশোকচক্র দিয়ে ভূষিত করা হয়েছিল।

তথ্যসূত্র
---------

1. 1 2  "Subedar Surinder Singh selected for posthumous Ashok Chakra"। *Rediff.com*। সংগ্রহের তারিখ ৬ অক্টোবর ২০১৪।
2. ↑  "Subedar awarded Ashok Chakra"। *The Times of India*। সংগ্রহের তারিখ ৬ অক্টোবর ২০১৪।
**লুই প্ল্যাক হ্যামমেট** (৭ এপ্রিল ১৮৯৪ - ৯ ফেব্রুয়ারি ১৯৮৭) একজন আমেরিকান ভৌত রসায়নবিদ ছিলেন। তিনি হ্যামেট সমীকরণের জন্য পরিচিত, যা প্রতিস্থাপন অ্যারোম্যাটিক যৌগসহ কয়েক ধরনের জৈব বিক্রিয়ায় সাম্যধ্রুবকের সাথে বিক্রিয়ার হারের মধ্যকার সম্পর্ক স্থাপন করে। তিনি সুপার এসিড সম্পর্কিত গবেষণা এবং তাদের এসিডি তুলনা করার নতুন পরিকল্পনা বিকাশের জন্যও খ্যাত, যা বর্তমানে হ্যামমেট অ্যাসিডিটি ফাংশন হিসাবে পরিচিত। কার্টিন-হ্যামেট নীতিতে তার নাম রয়েছে।

তার প্রাপ্ত পুরষ্কারগুলির মধ্যে রয়েছে ১৯৬১ সালে প্রিস্টলি পদক, ১৯৬১ সালে উইলার্ড গিবস অ্যাওয়ার্ড, ১৯৬৭ সালে জাতীয় বিজ্ঞান পদক এবং ১৯৭৫ সালে বার্নার্ড পদক।

হামমেট পোর্টল্যান্ড, মেইনে বড় হয়েছেন এবং হার্ভার্ড এবং সুইজারল্যান্ডে পড়াশোনা করেছেন। তিনি কলাম্বিয়া বিশ্ববিদ্যালয় থেকে পিএইচডি ডিগ্রি অর্জন করেছেন। তিনি ভৌত জৈব রসায়ন সম্পর্কিত একটি প্রভাবশালী পুস্তক রচনা করেছিলেন।

তথ্যসূত্র
---------

1. ↑  "Willard Gibbs Award"। *chicagoacs.org*। সংগ্রহের তারিখ ২০২০-১১-১৬।
2. ↑  Hammett, Louis P. (1940) *Physical Organic Chemistry* New York: McGraw Hill.

আরও পড়ুন
---------

* Hammond, George S. (1997) *Physical organic chemistry after 50 years: It has changed, but is it still there?* IUPAC V9. 69, No. 9, pp. 1919–1922.
* Westheimer, F. H. (1997) *Biographical Memoirs  ওয়েব্যাক মেশিনে আর্কাইভকৃত ২৪ ফেব্রুয়ারি ২০০৯ তারিখে* V72, pp. 136–149.
* Young, Robin V. Sessine, Suzanne (1999) *World of Chemistry* Thomson Gale.
**জন জেমস হুইটেকার** (ইংরেজি: James Whitaker; জন্ম: ৫ মে, ১৯৬২) ইয়র্কশায়ারের স্কিপটন এলাকায় জন্মগ্রহণকারী বিখ্যাত ও সাবেক ইংরেজ আন্তর্জাতিক ক্রিকেট তারকা। ইংল্যান্ড ক্রিকেট দলের অন্যতম সদস্য ছিলেন তিনি। ১৯৮৬ সময়কালে সংক্ষিপ্ত সময়ের জন্যে ইংল্যান্ড দলের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ইংরেজ কাউন্টি ক্রিকেটে লিচেস্টারশায়ার দলের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে অফব্রেক বোলিং করতেন **জেমস হুইটেকার**।

কাউন্টি ক্রিকেট
---------------

আপিংহাম স্কুলে অধ্যয়ন করেছেন জেমস হুইটেকার। পূর্ণাঙ্গ প্রথম-শ্রেণীর খেলোয়াড়ী জীবন লিচেস্টারশায়ারের পক্ষেই পাড় করে দেন। তন্মধ্যে, খেলোয়াড়ী জীবন থেকে অবসর গ্রহণের পূর্ব-পর্যন্ত ১৯৯৬ সাল থেকে ১৯৯৯ সাল পর্যন্ত দলের অধিনায়কের দায়িত্বে ছিলেন তিনি।

১৯৮৬ সালে হুইটেকার জাতীয় ব্যাটিং গড়ে শীর্ষস্থানীয় ইংরেজ ব্যাটসম্যান ছিলেন। এ সময়ে তিনি ৬৬ গড়ে ১৫২৬ রান তুলেছিলেন। ফলশ্রুতিতে জাতীয় দলে খেলার জন্যে তাকে আমন্ত্রণ জানানো হয়।

ঘরোয়া ক্রিকেটে অসামান্য ক্রীড়াশৈলী প্রদর্শনের স্বীকৃতিস্বরূপ ১৯৮৭ সালে উইজডেন কর্তৃক অন্যতম বর্ষসেরা ক্রিকেটারের সম্মাননায় ভূষিত হন তিনি।

টেস্ট ক্রিকেট
-------------

সমগ্র খেলোয়াড়ী জীবনে একটিমাত্র টেস্ট ও দুইটি ওডিআইয়ে অংশগ্রহণের সুযোগ ঘটেছিল জেমস হুইটেকারের। ১২ ডিসেম্বর, ১৯৮৬ তারিখে অস্ট্রেলিয়ার বিপক্ষে টেস্ট ক্রিকেটে অভিষেক ঘটে জেমস হুইটেকারের।

১৯৮৬-৮৭ মৌসুমে অস্ট্রেলিয়ায় অ্যাশেজ সিরিজ খেলার জন্যে ইংল্যান্ড দলের সদস্যরূপে তাকে অন্তর্ভুক্ত করা হয়। অ্যাডিলেড টেস্টের পূর্বে ইয়ান বোথাম আঘাতের কারণে মাঠের বাইরে অবস্থান করলে তিনি এ সুযোগ পান। কিন্তু, দূর্বল ক্রীড়াশৈলীর কারণে তাকে দলের বাইরে অবস্থান করতে হয়।

অবসর
----

ক্রিকেট খেলা থেকে অবসর গ্রহণের পর কোচের দায়িত্ব পালন করেন। ২০০৫ সালের পূর্ব-পর্যন্ত ক্লাবের ক্রিকেট পরিচালক হিসেবে নিযুক্ত ছিলেন। ১৮ জানুয়ারি, ২০০৮ তারিখে জিওফ মিলার জাতীয় দল নির্বাচক হিসেবে ডেভিড গ্রাভেনির স্থলাভিষিক্ত হন। চার সদস্যবিশিষ্ট দল নির্বাচকমণ্ডলীর তালিকায় তার সাথে পিটার মুরেস, হুইটেকার ও অ্যাশলে জাইলস অন্তর্ভুক্ত ছিলেন। তন্মধ্যে, ২০১৩ থেকে ২০১৮ সাল পর্যন্ত ইংল্যান্ড দল নির্বাচকমণ্ডলীর সভাপতি ছিলেন জেমস হুইটেকার।

তথ্যসূত্র
---------

1. 1 2  Bateman, Colin (১৯৯৩)। *If The Cap Fits*। Tony Williams Publications। পৃষ্ঠা 186। আইএসবিএন 1-869833-21-X।
2. ↑  *Graveney axed as England selector* BBC News retrieved 18 January 2008

আরও দেখুন
---------

* অ্যাশলে জাইলস
* নাইজেল ব্রায়ার্স
* উইজডেন বর্ষসেরা ক্রিকেটার
* ইংরেজ টেস্ট ক্রিকেটারদের তালিকা
* ইংরেজ একদিনের আন্তর্জাতিক ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে জেমস হুইটেকার উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে জেমস হুইটেকার  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)

| * দে
* স
১৯৮৭ উইজডেন বর্ষসেরা ক্রিকেটার |
| --- |
| 
* জন চাইল্ডস
* গ্রেইম হিক
* দিলীপ বেঙ্গসরকার
* কোর্টনি ওয়ালশ
* জেমস হুইটেকার

 |  |
**ফাতেমা সুঘ্রা** (মৃত্যু-২০১৭), ( লাহোর, পাঞ্জাবের জন্ম)  ছিলেন একজন পাকিস্তানি সক্রিয়কর্মী এবং রাজনৈতিক ব্যক্তিত্ব।  তিনি স্যার গোলাম হুসেন হিদায়াতুল্লাহর স্ত্রী ছিলেন। তিনি সিভিল সেক্রেটারিয়েট লাহোর থেকে ইউনিয়ন জ্যাকটি সরিয়ে দেওয়ার পরে এবং 14 বছর বয়সে মুসলিম লীগের পতাকা দিয়ে এটি প্রতিস্থাপন করার পরে তিনি পরিচিত হন।  তিনি বেগম গোলাম হুসেন হিদায়াতুল্লাহ, সুঘ্রা বেগম, বেগম হিদায়াতুল্লাহ এবং লেডি হিদায়াতউল্লাহ নামেও সমধিক পরিচিত।

প্রারম্ভিক জীবন
---------------

বেগমের জন্ম লাহোরের ওয়াল্ড সিটিতে। তিনি ছিলেন ইয়াকুব খান পোপালজাই দুরানীর কন্যা। তিনি ১৯৪০ সালে স্যার গোলাম হুসেন হিদায়াতুল্লাহকে বিয়ে করেছিলেন, তিনি ছিলেন প্রখ্যাত সিন্ধু রাজনৈতিক নেতা।

রাজনীতি
-------

১৯৩৮ সালে তিনি অল ইন্ডিয়া মুসলিম লীগে যোগ দিয়েছিলেন এবং এটি তার রাজনৈতিক জীবনের সূচনা করে। শীঘ্রই তিনি মহিলা কেন্দ্রীয় উপকমিটিতে যোগদান করেছিলেন। 

তার প্রচেষ্টার ফলেই সিন্ধু জেলায় যেমন হায়দরাবাদ, নবাবশাহ এবং দাদুতে বিভিন্ন প্রাদেশিক উপকমিটি শাখা গঠন করা হয়েছিল। 

১৯৪৩ সালে মুসলিম লীগের বার্ষিক অধিবেশনে বেগম মহিলা অভ্যর্থনা কমিটির সভাপতি নির্বাচিত হন। 

পাকিস্তান আন্দোলনের সময় তার পরিষেবার স্বীকৃতি হিসাবে, তাকে 'পাকিস্তানের পরিষেবাতে' স্বর্ণপদক দেওয়া হয়েছিল, এটি প্রথমবারের মতো অর্জন করেছিল making তিনি লাইফ এসিএইচ অ্যাওয়ার্ডও পেয়েছিলেন।  দেশ বিভাগের পরে যারা পাকিস্তানে চলে এসেছিল তাদের সহায়তা করে বেগম মহিলা শরণার্থী ত্রাণ কমিটিতেও কাজ করেছিলেন। 

বিখ্যাত কলামিস্ট ওরিয়া মকবুল জানের মতে, তৎকালীন মুসলিম মহিলাদের জন্য সঘ্রা একটি আদর্শ ছিলেন।

মৃত্যু
------

বেগম 25 সেপ্টেম্বর 2017 এ মারা গেলেন। সে সময় তিনি 86 বছর বয়সী ছিলেন। তাকে মিয়াণী সাহেব কবরস্থানে দাফন করা হয়েছে।

তথ্যসূত্র
---------

1. 1 2 3 4 5  "Independence Day special: The women brigade of freedom fight". ARY News. Retrieved 12 September 2018
2. ↑  "Fatima Sughra biography and achievements". Dawn. Retrieved 12 September 2018
3. 1 2 3  "Pakistan movement veteran Fatima Sughra dies at 86". The News. Retrieved 12 September 2018
4. ↑  "Lady Ghulam Hussain Hidayatullah - Former President of the Women's Reception Committee."। ১ জুন ২০০৩।
5. 1 2  "Renowned Pakistan Movement activist Sughra Fatima dies". Tribune. Retrieved 12 September 2018
এটি **বাংলাদেশী টেস্ট উইকেট-রক্ষকদের তালিকা**। আন্তর্জাতিক ক্রিকেটের প্রধান কেন্দ্রবিন্দু হচ্ছে টেস্ট ক্রিকেট, যাতে টেস্ট পরিবারভূক্ত দু’টি ক্রিকেট দলের মধ্যে অনুষ্ঠিত হয়। বাংলাদেশ ২০০০ সালে টেস্ট পরিবারভূক্ত হয়। ডিসেম্বর, ২০১৬ সাল পর্যন্ত ৮জন ক্রিকেটার বাংলাদেশ জাতীয় ক্রিকেট দলের উইকেট-রক্ষকের দায়িত্ব পালন করেছেন। উইকেট-রক্ষণের দায়িত্বের বাইরে থাকলে তা ক্যাচ হিসেবে গণ্য করা হয়নি। যেদিন একজন খেলোয়াড় তার প্রথম টেস্ট ক্যাপ পায়, সেই ক্রমিক অনুসারে এ তালিকাটি সাজানো। যদি একাধিক খেলোয়াড় একই টেস্ট ম্যাচে তার প্রথম টেস্ট ক্যাপ পায়, সেক্ষেত্রে খেলোয়াড়দের পারিবারিক নামের বর্ণানুক্রম অনুসারে (ইংরেজি নামের বর্ণানুক্রম) তালিকাভুক্ত করা হয়েছে। যে সকল খেলোয়াড় মূল উইকেট-রক্ষকের আঘাতপ্রাপ্তি কিংবা অসুস্থতাজনিত কারণে খেলা থেকে দূরে ছিলেন তাদেরকে তারকা-চিহ্ন (\*) দিয়ে চিহ্নিত করা হয়েছে।

পরিসংখ্যানটি ৩০ ডিসেম্বর, ২০১৬ তারিখ অনুযায়ী সঠিক।

| ক্রমিক | খেলোয়াড় | সময়কাল | টেস্ট | ক্যাচ | স্টাম্পিং | সর্বোচ্চ আউট | সর্বমোটআউট |
| --- | --- | --- | --- | --- | --- | --- | --- |
| ১। | খালেদ মাসুদ | ২০০০-২০০৭ | ৪৪ | ৭৮ | ৯ | ৪ (৪ ক্যাচ) | ৮৭ |
| ২। | শাহরিয়ার হোসেন\* | ২০০০-২০০৪ | ৩ | ০ | ১ | ১ (১ স্ট্যাম্প) | ১ |
| ৩। | মেহরাব হোসেন\* | ২০০০-২০০৩ | ৯ | ২ | ০ | ১ (১ ক্যাচ) | ২ |
| ৪। | মোহাম্মদ সেলিম | ২০০৩-২০০৩ | ২ | ৩ | ১ | ২ (২ ক্যাচ) | ৪ |
| ৫। | রাজিন সালেহ\* | ২০০৩-২০০৮ | ২৪ | ১ | ০ | ১ (১ ক্যাচ) | ১ |
| ৬। | মুশফিকুর রহিম | ২০০৫–বর্তমান | ৫০ | ৮১ | ১১ | ৫ (৫ ক্যাচ) | ৯২ |
| ৭। | মাহমুদুল্লাহ রিয়াদ\* | ২০০৯-বর্তমান | ২৯ | ১ | ০ | ১ (১ ক্যাচ) | ১ |
| ৮। | লিটন দাস | ২০১৫-বর্তমান | ৩ | ৩ | ০ | ৩ (৩ ক্যাচ) | ৩ |
|

তথ্যসূত্র
---------

1. ↑  Cricinfo, retrieved: 6 March, 2014

আরও দেখুন
---------

* বাংলাদেশী টেস্ট ক্রিকেটারদের তালিকা
* বাংলাদেশী ওডিআই ক্রিকেটারদের তালিকা
* টেস্ট ক্রিকেট অভিষেকে ৫ উইকেট লাভকারী বাংলাদেশী ক্রিকেটারদের তালিকা
* আন্তর্জাতিক ক্রিকেট কাউন্সিলের সদস্যদের তালিকা

| * দে
* স
টেস্ট ক্রিকেটে উইকেট-রক্ষক |
| --- |
| 
* অস্ট্রেলিয়া
* বাংলাদেশ
* ইংল্যান্ড
* ভারত
* নিউজিল্যান্ড
* পাকিস্তান
* দক্ষিণ আফ্রিকা
* শ্রীলঙ্কা
* ওয়েস্ট ইন্ডিজ
* জিম্বাবুয়ে

 |
ইউক্রেন।বেগুনি কালারের অংশ রাশিয়ার দখলে। 
বিভিন্ন সামাজিক, সাংস্কৃতিক, জাতিগত ও ভাষাগত কারণ পূর্ব ও দক্ষিণ ইউক্রেনে অস্থিরতার স্ফুলিঙ্গ ও প্রারম্ভিক মর্যাদার বিপ্লবের পরে রুশ-ইউক্রেনীয় যুদ্ধের পরবর্তী সংঘাতে অবদান রাখে। সোভিয়েত ইউনিয়ন থেকে ১৯৯১ সালে ইউক্রেনের স্বাধীনতার পর, ঐতিহাসিক ও সাংস্কৃতিক বিভাজন এবং একটি দুর্বল রাষ্ট্র কাঠামো ঐক্যবদ্ধ ইউক্রেনীয় জাতীয় পরিচয়ের বিকাশকে বাধাগ্রস্ত করেছিল। পূর্ব ও দক্ষিণ ইউক্রেনে, রুশ শাসনের শতাব্দীব্যাপী সময়ে রুশকরণ ও জাতিগত রুশ বসতি রুশ ভাষাকে প্রাধান্য দিয়েছিল, এমনকি জাতিগত ইউক্রেনীয়দের মধ্যেও রুশ ভাষাকে প্রাধান্য দিয়েছিল। দ্বিতীয় বিশ্বযুদ্ধের পর সোভিয়েত সাধারণ সম্পাদক জোসেফ স্তালিন কর্তৃক স্থানীয় ক্রিমীয় তাতারদের নির্বাসনের পর থেকে ক্রিমিয়াতে জাতিগত রুশরা সংখ্যাগরিষ্ঠ জনসংখ্যা গঠন করে। এটি পশ্চিম ও মধ্য ইউক্রেনের সাথে বৈপরীত্য সৃষ্টি করে, যা ঐতিহাসিকভাবে বিভিন্ন শক্তি দ্বারা শাসিত ছিল, যেমন পোলিশ–লিথুয়ানীয় কমনওয়েলথ ও অস্ট্রীয় সাম্রাজ্য। এই অঞ্চলগুলিতে, ইউক্রেনীয় জাতিগত, জাতীয় ও ভাষাগত পরিচয় অটুট ছিল।

এই দুই প্রতিযোগিতামূলক ঐতিহাসিক ও সাংস্কৃতিক ঐতিহ্যের মধ্যেকার উত্তেজনা ইউরোমাইদানের সময় রাজনৈতিক ও সামাজিক সংঘাতে পরিণত হয়, যেটি শুরু হয় যখন ইউক্রেনের রাষ্ট্রপতি ভিক্টর ইয়ানুকোভিচ ২০১৩ সালের ২১শে নভেম্বর ইউরোপীয় ইউনিয়নের সঙ্গে একটি অ্যাসোসিয়েশন চুক্তি স্বাক্ষর করতে অস্বীকার করেন। ঘনিষ্ঠ সম্পর্কের জন্য পশ্চিম ও মধ্য ইউক্রেনে ইউরোপের পক্ষে সমর্থন শক্তিশালী ছিল, যেখানে পূর্ব ও দক্ষিণ ইউক্রেনের অনেকেই ঐতিহ্যগতভাবে রাশিয়ার সঙ্গেকার শক্তিশালী সম্পর্ককে সমর্থন করে। রাষ্ট্রপতি ইয়ানুকোভিচ, যিনি তার বেশিরভাগ সমর্থন পূর্বাঞ্চল থেকে পেয়েছিলেন, তাকে তার দপ্তর থেকে সরে যেতে ২০১৪ সালের ফেব্রুয়ারিতে বাধ্য করা হয়েছিল। তার ক্ষমতাচ্যুত হওয়ার পরে পূর্ব ও দক্ষিণ ইউক্রেনে বিক্ষোভ হয়েছিল, যা রাশিয়ার সঙ্গে ঐতিহাসিক সম্পর্কের গুরুত্ব, রুশ ভাষা ও ইউরোমাইদান আন্দোলনের প্রতি বিদ্বেষের উপর জোর দেয়।ন্যাটোতে যোগদানকে কেন্দ্র করে ২৪ ফেব্রুয়ারি ২০২২ রাশিয়া ইউক্রেনে আক্রমণ শুরু করে।শুরু হয় ইউক্রেন-রুশ যুদ্ধ।

তথ্যসূত্র
---------

1. ↑  "What you should know about the Ukraine crisis"। *PBS Newshour*। ৭ মার্চ ২০১৪। ২ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ২৬ ফেব্রুয়ারি ২০২২।
2. ↑  "History and Geography Help Explain Ukraine Crisis"। *National Geographic*। ২৪ ফেব্রুয়ারি ২০১৪। ১৭ ফেব্রুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ২৬ ফেব্রুয়ারি ২০২২।
3. ↑  "A Ukraine City Spins Beyond the Government's Reach"। *The New York Times*। ১৫ ফেব্রুয়ারি ২০১৪। ১১ জানুয়ারি ২০২১ তারিখে মূল থেকে আর্কাইভ করা। সংগ্রহের তারিখ ২৬ ফেব্রুয়ারি ২০২২।
4. ↑  Richard Sakwa (২০১৪)। *Frontline Ukraine: Crisis in the Borderlands*। I.B.Tauris। পৃষ্ঠা 155। আইএসবিএন 978-0857738042। ২০ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২৬ ফেব্রুয়ারি ২০২২।
**সুরেন্দ্র বিথল নায়ক** (এই শব্দ সম্পর্কেউচ্চারণ (সাহায্য·তথ্য); মারাঠি: सुरु नायक; জন্ম: ২০ অক্টোবর, ১৯৫৪) বোম্বে এলাকায় জন্মগ্রহণকারী সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। ১৯৮০-এর দশকের সূচনালগ্নে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ভারতীয় ক্রিকেটে বোম্বে দলের প্রতিনিধিত্ব করেন। দলে তিনি মূলতঃ ডানহাতি মিডিয়াম কিংবা লেগ ব্রেক বোলিং করতেন। এছাড়াও, ডানহাতে নিচেরসারিতে বামহাতে ব্যাটিং করতেন **সুরু নায়ক**।

খেলোয়াড়ী জীবন
---------------

১৯৭৬-৭৭ মৌসুম থেকে ১৯৮৮-৮৯ মৌসুম পর্যন্ত সুরু নায়কের প্রথম-শ্রেণীর খেলোয়াড়ী জীবন চলমান ছিল।

সমগ্র খেলোয়াড়ী জীবনে দুইটিমাত্র টেস্ট ও চারটিমাত্র একদিনের আন্তর্জাতিকে অংশগ্রহণ করেছেন সুরু নায়ক। সবগুলো টেস্টই ইংল্যান্ডের বিপক্ষে খেলেছিলেন তিনি। ২৪ জানুয়ারি, ১৯৮২ তারিখে ম্যানচেস্টারে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ৮ জুলাই, ১৯৮২ তারিখে ওভালে একই দলের বিপক্ষে সর্বশেষ টেস্টে অংশ নেন তিনি।

১৯৮২ সালে ইংল্যান্ড গমনার্থে তাকে বিস্ময়করভাবে ভারতীয় দলে অন্তর্ভুক্ত করা হয়েছিল। এ সফরে গড়পড়তা ভূমিকা রাখেন তিনি। তন্মধ্যে, ফিল্ডিংয়ে বেশ দক্ষতার স্বাক্ষর রাখেন। দুই টেস্টে অংশ নিলেও তেমন সফলতা পাননি। ওভাল টেস্টের দ্বিতীয় ইনিংসে ডেভিড গাওয়ারের উইকেট লাভ করেছিলেন তিনি।

তথ্যসূত্র
---------

1. ↑  List of India Test Cricketers
2. ↑  "India – Test Batting Averages"। ESPNCricinfo। সংগ্রহের তারিখ ৩ আগস্ট ২০২০।
3. ↑  "India – Test Bowling Averages"। ESPNCricinfo। সংগ্রহের তারিখ ৩ আগস্ট ২০২০।

আরও দেখুন
---------

* প্রণব রায়
* কুমার ইন্দ্রজিৎসিংজী
* ভারতীয় টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* ভারতীয় একদিনের আন্তর্জাতিক ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে সুরু নায়ক উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে সুরু নায়ক  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**বসোদা রাজ্য**  ছিলো ব্রিটিশ শাসিত ভারতে অবস্থিত একটি পূর্বতন দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি মধ্য ভারত এজেন্সির ভোপাল এজেন্সিতে অবস্থিত রাজ্যগুলির মধ্যে একটি ছিলো। রাজ্যটির রাজধানী বসোদা শহরটি বর্তমানে মধ্যপ্রদেশ রাজ্যে বিদিশা জেলায় অবস্থিত। সমগ্র রাজ্যটি মালব মালভূমি অঞ্চলে অবস্থিত ছিলো৷ রাজ্যটির ক্ষেত্রফল ছিলো ১০৪ বর্গ কিলোমিটার এবং ১৯০১ খ্রিস্টাব্দের জনগণনা অনুসারে জনসংখ্যা ছিলো ৪,৮৯৭ জন৷

গোয়ালিয়র রাজ্যের বাসোদা জায়গীর থেকে পৃথক করার জন্য রাজ্যটি **নবাব বসোদা** বা **হায়দারগড় বসোদা** নামেও পরিচিত ছিলো৷

ইতিহাস
------

কুর্বাই রাজ্যের নবাব মহম্মদ দিলের খানের পুত্র মহম্মদ আহসানুল্লা খান ১৭৫৩ খ্রিস্টাব্দে এই রাজ্যটি প্রতিষ্ঠা করেন৷ এই রাজ্যের শাসকরা ছিলেন পার্শ্ববর্তী কুর্বাই ও মহম্মদগড় রাজ্যের শাসকদের মতোই মধ্যপ্রদেশের পাঠান জাতির প্রতিনিধি৷ ১৮১৭ থেকে ১৮২২ খ্রিস্টাব্দের মধ্যে গোয়ালিয়রের মহারাজা এই রাজ্যটিকে দখল করেন৷ ১৮২২ খ্রিস্টাব্দ থেকে ভারতের স্বাধীনতা অবধি বাসোদা একটি ব্রিটিশ করদ রাজ্যে পরিণত হয়৷ ১৯৪৭ খ্রিস্টাব্দে ভারতের স্বাধীনতা লাভের পর এই বাসোদা রাজ্য ভারতীয় অধিরাজ্যের অন্তর্ভুক্ত হয়। স্বাধীন ভারতে প্রাথমিকভাবে ১৯৪৮ খ্রিস্টাব্দে এটিকে মধ্যভারত ও পরে ১৯৫৬ খ্রিস্টাব্দের পয়লা নভেম্বর তারিখে নবগঠিত মধ্যপ্রদেশ রাজ্যে অংশীভূত করা হয়।

### শাসকবর্গ

বাসোদা দেশীয় রাজ্যের শাসকগণ নবাব উপাধিতে ভূষিত হতেন৷

#### নবাব

* ১৭৫৩ – ১৭৮৬ নবাব আহসানুল্লা খাান
* ১৭৮৬ – ১৮০০ নবাব বাকাউল্লা খান
* ১৮০০ – ১৮১৭ নবাব আসাদ আলি খান (প্রথম বার)
* ১৮১৭ – ১৮২২ – পদশূণ্য – গোয়ালিয়র রাজ্যের অংশীভূত
* ১৮২২ – ১৮৬৪ নবাব আসাদ আলি খান (দ্বিতীয় বার)
* ৬ ফেব্রুয়ারি ১৮৬৪ – ১৮৯৬ নবাব ওমর আলি খান
* ১২ জুন ১৮৯৬ – ২ জুলাই ১৯২৯ নবাব হায়দার আলি খান ওরফে প্রথম আলিখাঁ ফিরোজ জঙ্গ
* ১৯২৯ – ১৫ আগস্ট ১৯৪৭ নবাব মহম্মদ আয়ুব আলি খান ফিরোজ জঙ্গ

#### নামমাত্র রাজা

* নবাব মাসুদ আলি খান
* নবাব কিশোয়ার আলি খান

তথ্যসূত্র
---------

1. ↑  *Imperial Gazetteer of India*। **19**। Clarendon Press। ১৯০৮। পৃষ্ঠা 241।
2. ↑  David P. Henige (২০০৪)। *Princely states of India: a guide to chronology and rulers*। Orchid Press। পৃষ্ঠা 22। আইএসবিএন 978-974-524-049-0।
3. 1 2  "Basoda (Princely State)"। ৩ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ৫ আগস্ট ২০১৪।
4. 1 2  Imperial Gazetteer of India, v. 7, p. 105.
5. ↑  *Imperial Gazetteer of India, Central India, vol. 12*। ১৯০৮। পৃষ্ঠা 282–283।
6. ↑  Princely States of India
**দয়াম** হচ্ছে ২০১৭ সালে মুক্তিপ্রাপ্ত তামিল ভাষার একটি রহস্য-রোমাঞ্চকর চলচ্চিত্র। এটির পরিচালক ছিলেন কন্নন রঙ্গস্বামী এবং প্রযোজক ছিলেন এ. আর. এস. সুন্দর। পুরো চলচ্চিত্রটি একটি কক্ষের মধ্যে শুটিং করা হয় এবং চলচ্চিত্রটিতে অভিনয় করেন সন্তোষ প্রতাপ, জয়কুমার, আঁচল সিংহ, সাধু সামায়রা এবং ইরা আগারওয়াল। চলচ্চিত্রটির সঙ্গীত পরিচালক ছিলেন সতীশ সেলভাম এবং চিত্রগ্রাহক ছিলেন এ. পাকিয়ারাজ আর সম্পাদনা করেন আর. সুদর্শন। ২০১৭ সালের ২৪শে মার্চ চলচ্চিত্রটি মুক্তি পায়।

অভিনয়ে
-------

* সন্তোষ প্রতাপ - অশ্বিন অগাস্টিন
* শ্যাম কৃষ্ণ - খল
* কাদাল কান্নান - ভীতু
* অজয় রাজ - অলোকদৃষ্টিসম্পন্ন
* ইরা আগারওয়াল - স্ত্রী
* আঁচল সিংহ - প্রেমিকা
* আনমোল সাধু সামায়রা - প্রেমিকা
* জয়কুমার - ডাক্তার
* জীব রবি - পার্সোনালিটি ডাক্তার

প্রযোজনা
--------

দয়াম চলচ্চিত্রটির প্রযোজকরা ভারতের ইতিহাসে এমন একটি চলচ্চিত্র বানানোর পরিকল্পনা করছিলেন যেখানে শুধু একটি কক্ষের মধ্যে শুটিং করা হবে এবং মাত্র আটজন অভিনেতা আর অভিনেত্রী থাকবে যেখানে একটি ইন্টারভিউ তাদের জীবন বদলে দেয়। পরিচালক কন্নন রঙ্গস্বামী চলচ্চিত্রটির চিত্রনাট্য লেখার সময় অনেক চিন্তা ভাবনা করে লিখেছিলেন। চলচ্চিত্রটির প্রযোজনা করেন এ. আর. এস. সুন্দর যিনি আর. সুদর্শনকে সম্পাদক এবং এ. পাকিয়ারাজকে চিত্রগ্রাহক হিসেবে নিয়োগ দিয়েছিলেন।

সন্তোষ প্রতাপকে মুখ্য অভিনেতা হিসেবে নেওয়া হয় এবং শ্যাম কৃষ্ণকে নেওয়া হয় খল চরিত্রে, অন্যান্য অভিনেতা জীব রবি, জয়কুমার এবং কাদাল কান্নান অভিনয়ে যোগ দেন। মডেল ইরা আগারওয়াল মুখ্য নারী চরিত্রে নেওয়া হয়। আরেকটি মুখ্য নারী চরিত্রে আঁচল সিংহকে নেওয়া হয়। মডেল সামায়রা সাধুকেও একটি গুরুত্বপূর্ণ নারী চরিত্রে নেওয়া হয়।

সঙ্গীত
------

| গানের তালিকা |
| --- |
| নং. | শিরোনাম | কণ্ঠশিল্পী(গণ) | দৈর্ঘ্য |
| ১. | "ব্যাড বয়" | এমসি জেস | ২ঃ১৫ |
| ২. | "কোলাই ওন্ড্রে" | শক্তিশ্রী গোপালান | ৪ঃ২১ |
| ৩. | "লাভা নেঞ্জুক্কুল" | অ্যালফোন্স জোসেফ | ৩ঃ১৩ |
| ৪. | "নি ইয়ারো" | নিকিতা গান্ধী | ২ঃ৫৭ |
| ৫. | "কোলাই ওন্ড্রে" (বাদ্যযন্ত্র) | — | ৪ঃ২১ |
| ৬. | "নি ইয়ারো" (বাদ্যযন্ত্র) | — | ২ঃ৫৭ |
| ৭. | "থিম ডার্ক" | — | ১ঃ৪১ |

গ্রহণ
-----

দ্য নিউ ইন্ডিয়ান এক্সপ্রেসের মালিনী মান্নাথ এটিকে মনস্তাত্ত্বিক রোমাঞ্চকর চলচ্চিত্র *আইডেন্টিটি* (২০০৩), *এক্সাম* (২০০৯), *কিউব* (১৯৯৭) এবং *দ্য আইল্যান্ড* (২০০৫) এর সাথে তুলনা করে বলেছিলেন যে দয়াম "মনস্তাত্ত্বিক রোমাঞ্চকর ঘরানার চলচ্চিত্রের কঠিন প্রেমীদের জন্য"। চলচ্চিত্রটির প্রাথমিক অংশগুলির সমালোচনা করে মান্নাথ বলেছিলেন যে এটির সাথে সংযোগ স্থাপন করা কঠিন, তবে অবশেষে এটি কাহিনীকে আরও তাৎপর্যপূর্ণ করার কারণে আগ্রহ তৈরি করে।

তথ্যসূত্র
---------

1. ↑  "Dhayam — the first Tamil film to be shot in one room"। *deccanchronicle.com*। ৯ সেপ্টেম্বর ২০১৬। সংগ্রহের তারিখ ২ এপ্রিল ২০১৭।
2. ↑  "A Movie That Is Shot Completely In A Single Room"। *desimartini.com*। সংগ্রহের তারিখ ২ এপ্রিল ২০১৭।
3. ↑  "Iraa Agarwal to make her Tamil debut - Times of India"। *indiatimes.com*। সংগ্রহের তারিখ ২ এপ্রিল ২০১৭।
4. ↑  "Why you need personal training - Times of India"। *indiatimes.com*। সংগ্রহের তারিখ ২ এপ্রিল ২০১৭।
5. ↑  Mannath, Malini (২৪ মার্চ ২০১৭)। "Dhayam: A psychological-suspense thriller for hard core lovers of the genre"। *The New Indian Express*। সংগ্রহের তারিখ ২৪ মার্চ ২০১৭।

বহিঃসংযোগ
---------

* ইন্টারনেট মুভি ডেটাবেজে *দয়াম*  (ইংরেজি)
একই নামের ভিন্ন ব্যক্তির জন্য রফিকুল ইসলাম দেখুন।**রফিকুল ইসলাম** বাংলাদেশ আওয়ামী লীগের রাজনীতিবিদ ও মুক্তিযুদ্ধা যিনি যশোর-২ আসনের সংসদ সদস্য এবং প্রতিমন্ত্রী ছিলেন।

প্রাথমিক জীবন
-------------

রফিকুল ইসলাম যশোর জেলায় জন্মগ্রহণ করেন। তার স্ত্রী নুরুন্নাহার লিলি।

রাজনৈতিক জীবন
-------------

অধ্যাপক রফিকুল ইসলাম ছাত্রজীবন থেকে ছাত্রলীগের রাজনীতির সঙ্গে যুক্ত। তিনি ১৯৭১ সালে মুক্তিযুদ্ধ করেন। ১৯৭৯ সালের দ্বিতীয় জাতীয় সংসদ নির্বাচনে আওয়ামী লীগের মনোনীত প্রার্থী হলেও তিনি পরাজিত হন।

তিনি ১৯৯১ সালের পঞ্চম জাতীয় সংসদ নির্বাচনে আওয়ামী লীগের মনোনয়নে যশোর-২ আসন থেকে প্রথমবার সংসদ সদস্য নির্বাচিত হয়েছিলেন। এর পর জুন ১৯৯৬ সালের সপ্তম জাতীয় সংসদ নির্বাচনেও তিনি আওয়ামী লীগের মনোনয়নে একই আসন থেকে সংসদ সদস্য নির্বাচিত হন। তিনি শেখ হাসিনার প্রথম মন্ত্রিসভার বিদ্যুৎ, জ্বালানি ও খনিজ সম্পদ মন্ত্রণালয়ের প্রতিমন্ত্রী হিসেবেও দায়িত্ব পালন করেন।

২০০১ সালের অষ্টম জাতীয় নির্বাচনে আওয়ামী লীগের মনোনয়নে ও ২০১৪ সালের দশম জাতীয় সংসদ নির্বাচনে স্বতন্ত্র ভাবে অংশ নিয়ে পরাজিত হন তিনি।

তথ্যসূত্র
---------

1. 1 2  "৫ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ১৭ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
2. 1 2  "৭ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ২৪ সেপ্টেম্বর ২০১৫ তারিখে মূল (পিডিএফ) থেকে আর্কাইভ করা।
3. ↑  "রফিকুল ইসলাম আওয়ামী লীগের মনোনয়নপ্রত্যাশী | বাংলাদেশ প্রতিদিন"। *Bangladesh Pratidin* (ইংরেজি ভাষায়)। সংগ্রহের তারিখ ২০২০-০২-২৫।
4. ↑  "রফিকুল ইসলাম (যশোর)"। *প্রথম আলো*। সংগ্রহের তারিখ ২০২০-০২-২৫।
**রুয়াইদা আল-মাহরুকী** (আরবি: رويدا المحروقي‎‎; জন্ম ৮ জুন ১৯৭৫) হচ্ছেন আবুধাবির একজন সঙ্গীত শিল্পী। তিনি রোটানা রেকর্ডস-এর সঙ্গে চুক্তিবদ্ধ।

প্রারম্ভের জীবন
---------------

রুয়াইদা ওমানি পিতা ও আমিরাতি মায়ের ঘরে জন্মগ্রহণ করেন। আবুধাবির রোজারি স্কুলে পড়াশোনা করেন তিনি। পরে, তিনি লেবাননের আমেরিকান ইউনিভার্সিটিতে টেলিভিশন পরিচালনা বিষয়ে পড়ালেখা করেন।

কর্মজীবন
--------

অল্পবয়স থেকেই, তিনি শৈল্পিক জগৎ দ্বারা আকর্ষিত হয়েছেন। ৬ বছর বয়সে তিনি পিয়ানো বাজানো শিখতে শুরু করেন। দুই বছর পরে, মাত্র ৮ বছর বয়সেও, তিনি একটি প্রতিযোগিতায় অংশ নেন। তিনি প্রথম স্থান জিতেন এবং স্বর্ণপদক পুরস্কার লাভ করেন। পরবর্তীতে, তার কলেজে অধ্যয়নের জন্য, রুয়াইদা অডিওভিজুয়াল এবং থিয়েটার নির্দেশনা অধ্যয়ন বিষয় বেছে নিয়েছিলেন। তিনি লেবাননের আমেরিকান বিশ্ববিদ্যালয়ে ভর্তি হন। ১৯৯৬ সালে তিনি বিখ্যাত লেবানিজ টিভি শো "স্টুডিও আল ফ্যান" এ অংশগ্রহণ করেছিলেন।

রুয়াইদার পরিবেশিত শিল্পী ফাইরুজ-এর "আতিনি আন্যায়া ওয়া ঘানি" গানটি শুনে বিচারকরা মুগ্ধ হন। প্রকৃতপক্ষে, তার মহান প্রতিভা এবং কণ্ঠ্য ক্ষমতা প্রভাব তাকে একটি শাস্ত্রীয় শৈলীর মধ্যে গান সঞ্চালন করার ক্ষমতা যোগায়। তিনি দ্বিতীয় স্থান পেয়েছিলেন এবং "তারব" বিভাগের জন্য রৌপ্য পদক জিতেছিলেন।

২০০২-এ, তিনি তার প্রথম অ্যালবাম 'আখের হব' প্রকাশ করেছেন। পরবর্তীতে, তিনি আরও দুটি অ্যালবাম ধারাবাহিকভাবে প্রকাশ করেছেন সেগুলো হল, 'আকোলাক শেই' এবং 'ওয়াররিনি'। ২০০৮ সালে, তিনি তার জনপ্রীয় অ্যালবাম *মহরী ঘালি* প্রকাশ করেছিলেন যা তাকে আরো খ্যাতি এবং সাফল্য এনে দেয়।।

তার সংগীত কর্মজীবনের পাশাপাশি, তিনি আবুধাবি টিভি-এর পরিচালক হিসাবেও কাজ করেছেন। তিনি ২০১৩ সালে 'দো রে মি' শিরোনামে একটি টেলিভিশন সিরিজে অংশ নেন।

ডিস্কোগ্রাফি
------------

### অ্যালবাম

* ২০০২: *আখের হব* (in Arabic آخر حب)
* ২০০৪: *আকোলাক শেই* (in Arabic أقولك شي)
* ২০০৬: *ওয়াররিনি* (in Arabic وريني)
* ২০০৮: *মহরী ঘালি*
* ২০১১: *রুয়াইদা ২০১১* (in Arabic رويدا 2011)

তথ্যসূত্র
---------

1. ↑  "رويدا المحروقي"। *Layalina* (Arabic ভাষায়)। সংগ্রহের তারিখ ২৭ এপ্রিল ২০১৯। উদ্ধৃতি শৈলী রক্ষণাবেক্ষণ: অচেনা ভাষা (link)
2. ↑  Arabic CNN: رويدا المحروقي: أنا جريئة لكن دون إثارة جارحة ح (আরবি)
3. ↑  "رويدا المحروقي رسامة و عازفة و فنانة طربية أصيلة"। *Farfeshplus* (Arabic ভাষায়)। ২৬ জুলাই ২০১২। উদ্ধৃতি শৈলী রক্ষণাবেক্ষণ: অচেনা ভাষা (link)
4. ↑  Al Aalem: رويدا المحروقي.. مدرسة لغة عربية على طريقة «دو ري مي» (আরবি)
**সাঙ্গা বৌদ্ধবিহার** একটি ছোট তিব্বতি বৌদ্ধ মঠ যা চীনের লাসায় ডাগজি কাউন্টির ডাগজি শহরে অবস্থিত।

অবস্থান
-------

সাঙ্গা বৌদ্ধবিহারটি প্রাচীন ডাগজি শহরের মাঝখানে অবস্থিত।. মন্দিরের আয়তন প্রায় ১৫ একর (৬.১ হেক্টর) জায়গা নিয়ে, এবং মূল ভবনটি প্রায় ২,৩৪৩ বর্গমিটার (২৫,২২০ ফু২)। বিহারের পিছন দিক থেকে লাসা নদী দেখা যায়। মঠের উপরের পর্বতমালায় একটি পাহাড়ি দুর্গের ধ্বংসাবশেষ রয়েছে।  ইহা ডাগসি দেজং বা ডেচান দেজং এর ধ্বংসাবশেষ, দেজং মানে "দুর্গ"।.

ইতিহাস
------

বৌদ্ধবিহারটি ১৪১৯ সালের দিকে গোং-মা-গ্রাগ্স-পা-র্গ্যাল-ম্ত্শানের দ্বারা নির্মিত হয়েছিল। এটা গেলুক  (Gelug) সেক্টরের অংশ এবং দ্গা'-ল্দান বৌদ্ধবিহার এর এখতিয়ারভুক্ত। এটি নির্মাণের পর এতে প্রায় একশত সন্ন্যাসীর বাসভবন ছিল। সাংস্কৃতিক বিপ্লব এর সময় মন্দির থেকে অনেক নিদর্শন হারিয়ে যায় ও  ভবনটি ধ্বংসপ্রাপ্ত হয়। ১৯৮৬ এর নভেম্বরে  বিহারটি পুনঃ নির্মাণ করে উন্মুক্ত করে দেয়া হয়। ২০১২ সালেও এতে ৩০এর অধিক সন্ন্যাসী বাস করেছেন। সে বছরই প্রথমবারের মত একটি গোসলখানা সংযুক্ত করা হয়। বিহারটিতে একটি  গ্রিনহাউজ রয়েছে। 

* সাঙ্গা বৌদ্ধবিহার এর ছাদসাঙ্গা বৌদ্ধবিহার এর ছাদ
* Dhvaja (বিজয় স্তম্ভ), সাঙ্গা বৌদ্ধবিহার এর ছাদ*Dhvaja* (বিজয় স্তম্ভ), সাঙ্গা বৌদ্ধবিহার এর ছাদ
* ৫ম দালাই লামাএর মূর্তি ৫ম দালাই লামাএর মূর্তি

তথ্যসূত্র
---------


1. 1 2  Tian Zhilin 2012।
2. 1 2  landyliao 2014।
3. ↑  Sanga Monastery in Tibet, 360doc।
4. ↑  Kelly ও Bellezza 2008।
5. 1 2  Sanga Monastery, Baidu Baike।

উইকিমিডিয়া কমন্সে **সাঙ্গা বৌদ্ধবিহার** সংক্রান্ত মিডিয়া রয়েছে।
**স্বপন কুমার পতি** (জন্ম ১৯৬৮) একজন ভারতীয় কোয়ান্টাম রসায়নবিদ, জওহরলাল নেহরু উন্নত বৈজ্ঞানিক গবেষণা কেন্দ্রের রসায়ন বিভাগের অধ্যাপক এবং ইনস্টিটিউটের কোয়ান্টাম থিওরি মলিকিউলেস টু মেটেরিয়াল গ্রুপের প্রধান। তিনি আণবিক সিস্টেমে বৈদ্যুতিন অপটিক্যাল এবং চৌম্বকীয় ঘটনার উপর গবেষণার জন্য পরিচিত। তিনি ভারতীয় বিজ্ঞান একাডেমি, ভারতের জাতীয় বিজ্ঞান একাডেমি  এবং বিশ্ব বিজ্ঞান একাডেমির (ওয়ার্ল্ড একাডেমি অব সায়েন্স) নির্বাচিত ফেলো।  বৈজ্ঞানিক গবেষণার জন্য ভারত সরকারের শীর্ষস্থানীয় সংস্থা কাউন্সিল অব সায়েন্টিফিক অ্যান্ড ইন্ডাস্ট্রিয়াল রিসার্চ, রাসায়নিক বিজ্ঞানে অবদানের জন্য ২০১০ সালে তাকে বিজ্ঞান ও প্রযুক্তিতে শান্তি স্বরূপ ভটনাগর পুরস্কার প্রদান করে।

জীবনক্রম
--------

কল্যাণী বিশ্ববিদ্যালয়
স্বপন কুমার পতি ৭ ডিসেম্বর, ১৯৬৮ সালে ভারতের পশ্চিমবঙ্গ রাজ্যের পশ্চিম মেদিনীপুর জেলায় জন্মগ্রহণ করেছিলেন।  তিনি বিদ্যাসাগর বিশ্ববিদ্যালয়ের মেদিনীপুর কলেজ থেকে রসায়ন বিষয়ে স্নাতক ডিগ্রি এবং কল্যাণী বিশ্ববিদ্যালয় থেকে স্নাতকোত্তর ডিগ্রি অর্জন করেন।  পরবর্তীকালে, তিনি ভারতীয় বিজ্ঞান ইনস্টিটিউটের কঠিন অবস্থা ও গাঠনিক রসায়ন ইউনিটে ডক্টরাল স্টাডিজ অর্জনের জন্য বেঙ্গালুরুতে চলে যান এবং ডেভিসের ক্যালিফোর্নিয়া বিশ্ববিদ্যালয় এবং নর্থওয়েস্টার্ন বিশ্ববিদ্যালয় থেকে ডক্টরাল-উত্তর পড়াশোনা সম্পন্ন করেন। ভারতে ফিরে এসে তিনি জওহরলাল নেহরু উন্নত বৈজ্ঞানিক গবেষণা কেন্দ্রের তত্ত্বীয় বিজ্ঞান ইউনিটে আনুষদ (অনুষদ সদস্য বা ফ্যাকাল্টি) হিসাবে যোগ দেন এবং সেখানে তিনি অধ্যাপক ও কোয়ান্টাম থিওরি মলিকিউলস টু মেটেরিয়ালস গ্রুপের প্রধান হিসাবে দায়িত্ব পালন করেন।

পুরস্কার ও সম্মাননা
-------------------

তথ্যসূত্র
---------

1. 1 2  "Quantum Theory Molecules to Materials Group"। Jawaharlal Nehru Centre for Advanced Scientific Research। ২০১৬।
2. ↑  "Brief Profile of the Awardee"। Shanti Swarup Bhatnagar Prize। ২০১৬। সংগ্রহের তারিখ ১২ নভেম্বর ২০১৬।
3. ↑  "Fellow profile"। Indian Academy of Sciences। ২০১৬।
4. ↑  "NASI fellows"। National Academy of Sciences, India। ২০১৬। ১৪ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ২৩ অক্টোবর ২০২০।
5. ↑  "TWAS Fellow"। The World Academy of Sciences। ২০১৬।
6. ↑  "View Bhatnagar Awardees"। Shanti Swarup Bhatnagar Prize। ২০১৬। সংগ্রহের তারিখ ১২ নভেম্বর ২০১৬।
7. ↑  "Small is Big"। The Telegraph। ৬ ডিসেম্বর ২০১০।
8. ↑  "Faculty profile"। Jawaharlal Nehru Centre for Advanced Scientific Research। ২০১৬। ১৯ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২৩ অক্টোবর ২০২০।
9. ↑  "IISc Alumnus"। IISc Alumni Association। ২০১৬। [*স্থায়ীভাবে অকার্যকর সংযোগ*]